Ο **Όγκουστιν Κουέρο Ρούμπιτ** (αγγλικά: *Augustin Cuero Rubit*) (Χιούστον, 14 Αυγούστου 1989) είναι Αμερικανός επαγγελματίας καλαθοσφαιριστής. Με ύψος 2,03 μέτρα αγωνίζεται ως πάουερ φόργουορντ.

Σταδιοδρομία στο κολέγιο
------------------------

Ως πρωτοετής στη σεζόν 2010-11, ο Ρούμπιτ ξεκίνησε στην πλειοψηφία των αγώνων. Είχε μέσο όρο 13.1 πόντους και 11.0 ριμπάουντ ανά αγώνα. Τα συνολικά ριμπάουντ τον κατέταξαν 1ο στην περιφέρεια του και 6ο πανεθνικά. Στο τέλος της σεζόν, ο Ρούμπιτ ονομάστηκε στην τρίτη καλύτερη All-conference ομάδα και ο καλύτερος πρωτοετής της χρονιάς.

Στη δεύτερη σεζόν του, έγινε μία από τις βασικές επιλογές στο σκοράρισμα για τους Τζάγκουαρς, οδηγώντας την ομάδα με 15.2 πόντους ανά αγώνα. Συνέχισε με 9.2 ριμπάουντ και 0.9 κοψίματα ανά αγώνα, κερδίζοντας τις διακρίσεις All-Sun Belt και NABC All-District πρώτη ομάδα.

Επαγγελματική σταδιοδρομία
--------------------------

Στην πρώτη του σεζόν (2014-15) στην Ευρώπη, αγωνίστηκε με τη γερμανική Τάιγκερς Τίμπινγκεν. 
Τη σεζόν 2015-16, εντάχθηκε στη Ράτιοφαρμ Ουλμ. Στις 30 Ιουνίου 2017, υπέγραψε με τη Μπρόζε Μπάμπεργκ.

Στις 8 Ιουλίου 2019, υπέγραψε διετές συμβόλαιο με τον Ολυμπιακό. Τον Ιούνιο του 2020, έμεινε ελεύθερος από τους ερυθρόλευκους.

Στις 15 Ιουλίου 2020, ανακοινώθηκε η απόκτησή του από τη Ζάλγκιρις Κάουνας με συμβόλαιο για 1+1 ετών. Στις 14 Φεβρουαρίου 2021, κατέκτησε το Κύπελλο Λιθουανίας, νικώντας στον τελικό την Λιετκαμπέλις με σκορ 76-69. Στις 7 Ιουνίου κατέκτησε και το Πρωτάθλημα Λιθουανίας, αφού η Ζαλγκίρις κέρδισε στη σειρά των τελικών την Ρίτας 3-0. Στην Ευρωλίγκα μέτρησε 8.1 πόντους και 4.2 ριμπάουντ κατά μέσο όρο.

Στις 24 Αυγούστου 2021, ανακοινώθηκε από την Μπάγερν Μονάχου. Τη σεζόν 2021-22 στην Ευρωλίγκα μέτρησε 10.5 πόντους, 4.9 ριμπάουντ και 1.4 ασίστ ανά αγώνα. Στις 6 Ιουλίου 2022, ανανέωσε το συμβόλαιο του με την ομάδα για μία ακόμα σεζόν. Στις 30 Ιανουαρίου 2023, αναδείχτηκε για πρώτη φορά στην καριέρα του MVP του μήνα (Ιανουάριος) στην Ευρωλίγκα, αφού μέτρησε μέτρησε 17.8 πόντους και 21.0 PIR σε 5 αγώνες. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78. Στις 24 Φεβρουαρίου, τέθηκε νοκ άουτ από το υπόλοιπο της σεζόν καθώς υποβλήθηκε σε επέμβαση μετά τον τραυματισμό του στον αχίλλειο τένοντα.

Παραπομπές
----------

1. 1 2  «Augustine Rubit South Alabama Jaguars bio». Σάουθ Αλαμπάμα Τζάγκουαρς. Ανακτήθηκε στις 16 Απριλίου 2013.
2. ↑  «Brose Bamberg verpflichtet Augustine Rubit». *Μπρόζε Μπάμπεργκ* (στα Γερμανικά). 30 Ιουνίου 2017. Ανακτήθηκε στις 3 Ιουλίου 2017. [*νεκρός σύνδεσμος*]
3. ↑  «Ο Ολυμπιακός ανακοίνωσε την μεταγραφή του Ογκουστίν Ρούμπιτ». *www.iefimerida.gr*. 8 Ιουλίου 2019.
4. ↑  «Ολυμπιακός: Τέλος ο Ρούμπιτ, υπογράφει ο Ζαν - Σαρλ (photo)». *Eurohoops*. 29 Ιουνίου 2020. Ανακτήθηκε στις 29 Ιουνίου 2020.
5. ↑  «Ζαλγκίρις: O Ρούμπιτ από τον Ολυμπιακό στο Κάουνας (pic)». *Eurohoops*. 15 Ιουλίου 2020. Ανακτήθηκε στις 15 Ιουλίου 2020.
6. ↑  «Ζαλγκίρις – Λιετκαμπέλις 76-69: Κυπελλούχος Λιθουανίας η Ζαλγκίρις». *www.gazzetta.gr*. Ανακτήθηκε στις 14 Φεβρουαρίου 2021.
7. ↑  «Ισόβια... πρωταθλήτρια: Το σήκωσε κι αυτό η Ζαλγκίρις!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
8. ↑  «Μπάγερν: Ο Όγκουστιν Ρούμπιτ επιστρέφει στη Γερμανία (pic)». *Eurohoops*. 24 Αυγούστου 2021. Ανακτήθηκε στις 26 Αυγούστου 2021.
9. ↑  «Μπάγερν: Παραμονή Ρούμπιτ για ακόμα ένα χρόνο στο Μόναχο». *Eurohoops*. 6 Ιουλίου 2022. Ανακτήθηκε στις 6 Ιουλίου 2022.
10. ↑  «Ευρωλίγκα: MVP Ιανουαρίου ο Όγκουστιν Ρούμπιτ! (Video)». *Eurohoops*. 30 Ιανουαρίου 2023. Ανακτήθηκε στις 31 Ιανουαρίου 2023.
11. ↑  «Όλντενμπουργκ - Μπάγερν 78-90: Επιστροφή στο θρόνο της Κυπελλούχου | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.
12. ↑  «Μπάγερν: Νοκ άουτ ο Ρούμπιτ για το υπόλοιπο της σεζόν». *Eurohoops*. 24 Φεβρουαρίου 2023. Ανακτήθηκε στις 29 Οκτωβρίου 2023.

Εξωτερικοί σύνδεσμοι
--------------------

* Προφίλ στους Σάουθ Αλαμπάμα Τζάγκουαρς
* Προφίλ στο Realgm.com